text: Lasse Boesen stopper
  04 februar 2015 kl. 08.40
  Gigtplaget Lasse Boesen indstiller sin håndboldkarriere til sommer.
  Lasse Boesen har været plaget af skader de seneste to sæsoner KIF Kolding København. Dertil kommer, at håndboldspilleren er plaget af gigt.
  - Jeg har det godt igen nu, og jeg kan træne igennem. Men der var et tidspunkt, hvor jeg ikke vidste, om jeg var købt eller solgt. Forstået på den måde, at jeg vidst ikke, om jeg kunne komme til at spille håndbold igen, eller bare løbe igen. Det var svært at kapere mentalt, men heldigvis har jeg gode mennesker omkring mig, og det har hjulpet mig rigtig meget, siger Lasse Boesen.
  - Jeg kunne måske godt være med på et vist niveau, men det er ikke noget jeg brænder for. Jeg har altid gerne ville være med der, hvor man vinder medaljer, og spiller afgørende kampe. Jeg har intet behov for at fortsætte, siger Lasse Boesen, der sammen med KIF, hans udenlandske klubber og det danske landshold har fejret mange triumfer i gennem årene.
  